กลุ่มอนุรักษ์ลำน้ำเซบาย สาปแช่ง กกพ. หลังหลงทางไม่พบกลุ่มค้านโรงไฟฟ้าตามกำหนด
กลุ่มอนุรักษ์ลำน้ำเซบาย เผาพริกเผาเกลือ สาปแช่งคณะกรรมการกำกับกิจการพลังงาน ชี้ควรหยุดหลงทาง กดดันให้ยกเลิกการพิจารณาออกใบอนุญาตประกอบกิจการพลังงานให้โรงไฟฟ้าชีวมวลในเครือมิตรผล20 ม.ค. 2562 ผู้สื่อข่าวรายงานว่า วานนี้ (19 ม.ค.) เวลา 10.00 น. ที่ ศูนย์ประสานงานกลุ่มอนุรักษ์ลำน้ำเซบาย ต.เชียงเพ็ง อ.ป่าติ้ว จ.ยโสธร ประชาชนกว่า 100 คน ได้จัดกิจกรรม เผาพริก เผาเกลือ สาปแช่ง เนื่องจากวันที่ 15 ม.ค. คณะกรรมการกำกับกิจการพลังงาน (กกพ.) ได้เดินทางลงพื้นที่รับฟังข้อมูลข้อเท็จจริงกรณีการคัดค้านโรงไฟฟ้าชีวมวลขนาด 61 เมกะวัตต์ของบริษัทในเครือมิตรผลโดยเหตุการณ์ที่เกิดในวันที่ 15 ม.ค. ในช่วงเช้าได้มีการประชุมระหว่าง กกพ. โดย เสมอใจ ศุขสุเมฆ ประธาน กกพ. และบัญฑูร เศรษฐศิโรตน์ กกพ. นิกร สุกใส ผู้ว่าราชการจังหวัดยโสธรตัวแทนกลุ่มอนุรักษ์ลำน้ำเซบาย ต.เชียงเพ็ง อ.ป่าติ้ว จ.ยโสธร จำนวน 15 คน และเครือข่ายอนุรักษ์ลำน้ำเซบาย ต.น้ำปลีก อ.เมืองอำนาจเจริญ จ.อำนาจเจริญ จำนวน 15 คน นอกจากนี้ยังมีตัวกลุ่มสนับสนุนโรงไฟฟ้าเข้าร่วมกว่า 50 คน ซึ่งในที่ประชุมได้มีตกลงกันว่า การลงพื้นที่ของ กกพ. ครั้งนี้จะเป็นการเปิดโอกาสให้กลุ่มคัดค้านโรงไฟฟ้าได้นำเสนอข้อกังกล โดยที่ประชุมมีมติว่า กกพ. จะเข้าไปในพื้นที่ของประชาชนที่คัดค้านโรงไฟฟ้า เวลา 14.30 น. เพื่อลงไปดูพื้นที่จริงและพบกับประชาชนที่รออยู่ในพื้นที่แต่ปรากฎว่า เมื่อถึงเวลานัดหมาย ไม่ได้มีการเข้ามาในพื้นที่ตามที่ตกลง เนื่องจาก กกพ. ได้เดินทางไปยังพื้นที่ของกลุ่มที่สนับสนุนโรงไฟฟ้าก่อน และเข้ามาพบกับกลุ่มคัดค้านหลังจากนั้น พร้อมให้เหตุผลกับประชาชนกลุ่มอนุรักษ์ลำน้ำเซบายว่า หลงทางนวพร เนินทราย ตัวแทนกลุ่มอนุรักษ์ลำน้ำเซบาย กล่าวว่า การเดินทางมาของ กกพ. ครั้งนี้ไม่ได้เกิดจากการตัดสินใจของ กกพ. แต่เป็นเพราะชาวบ้านได้เดินทางไปกดดันที่กรุงเทพฯ ถึง 2 ครั้ง และต้องระดมทุน หาเงินค่ารถไปเพื่อยื่นหนังสือให้ กกพ. มาลงพื้นที่ แต่ทาง กกพ. กลับกระทำในสิ่งที่น่าละอาย และไม่รักษาเกียรติของตนเองสิริศักดิ์ สะดวก ที่ปรึกษากลุ่มอนุรักษ์ลำน้ำเซบาย กล่าวว่า วันนี้กลุ่มอนุรักษ์ลำน้ำเซบาย ได้แสดงเจตนารมณ์โดยการเผาพริกเผาเกลือสาปแช่ง กกพ. และเห็นว่า กกพ. ควรเลิกเล่นละครสร้างภาพตบตาชาวบ้านกลุ่มอนุรักษ์ลำน้ำเซบายเสียที การลงพื้นที่รับฟังข้อเท็จจริงของ กกพ. ไม่ควรเป็นเพียงแค่พิธีกรรม และจากนี้ กกพ. ควรระงับการพิจารณาออกใบอนุญาตประกอบกิจการพลังงานไว้ก่อน และต้องลงพื้นที่เพื่อรับฟังความเห็นจากประชาชนอีกครั้ง อีกทั้งเร็วๆ นี้กลุ่มอนุรักษ์ลำน้ำเซบายจะเดินทางไปคัดค้านโรงไฟฟ้าชีวมวลที่กรุงเทพฯ อีกครั้ง
กลุ่มอนุรักษ์ลำน้ำเซบาย เผาพริกเผาเกลือ สาปแช่งคณะกรรมการกำกับกิจการพลังงาน ชี้ควรหยุดหลงทาง กดดันให้ยกเลิกการพิจารณาออกใบอนุญาตประกอบกิจการพลังงานให้โรงไฟฟ้าชีวมวลในเครือมิตรผล20 ม.ค. 2562
กลุ่มอนุรักษ์ลำน้ำเซบาย,โรงไฟฟ้าชีวมวล